कर्नाटक CM बोम्मई ने हुबली में पाठ किया, कांग्रेस नेता शिवकुमार आंजनेय मंदिर गए
Karnataka Election Commission Stops Bajrang Dal and VHP Members from Chanting Hanuman Chalisa in Bengaluru. Follow Karnataka Assembly Election Latest News On Dainik Bhaskar (दैनिक भास्कर) जरंग-दल आज देशभर के मंदिरों में हनुमान चालीसा करेगा
कर्नाटक की राजधानी बेंगलुरु में हनुमान चालीसा का पाठ करने के लिए जमा हुए बजरंग दल और विश्व हिंदू परिषद (VHP) के सदस्यों को इलेक्शन कमीशन ने रोक दिया। VHP के सदस्यों ने बताया कि इलेक्शन कमीशन ने राज्य में लागू धारा 144 का हवाला देकर उन्हें हनुमान चालीसा पढ़ने से रोका।
वहीं, कर्नाटक CM बासवराज बोम्मई ने भी अपने समर्थकों के साथ हुबली के विजयनगर पहुंचकर हनुमान चालीसा पढ़ी। दरअसल, बजरंग दल और विश्व हिंदू परिषद ने सोमवार को ऐलान किया था कि मंगलवार को देशभर के प्रमुख मंदिरों में हनुमान चालीसा का पाठ किया जाएगा। संगठनों ने इसे हनुमत शक्ति जागरण अभियान नाम दिया था।
दिल्ली में इकट्‌ठा हुए बजरंग दल के कार्यकर्ता, हनुमान चालीसा का पाठ किया 
दिल्ली में बजरंग दल के कार्यकर्ता एकत्र हुए। यहां वक्ताओं ने कहा कि कोरोना के समय बजरंग दल के मेंबर्स ने अंतिम संस्कार किए। PPE किट पहनकर पीड़ितों के घरों को सैनिटाइज किया। हम मंदिरों की, लव जिहाद से, सुरक्षा देते हैं। हम गौ माता की भी रक्षा करते हैं। कोई यदि हमारी तरफ बुरी नजर डालेगा तो आप जानते हैं हम क्या-क्या कर सकते हैं। वक्ताओं ने कहा कि कांग्रेस नेताओं बताओ कोरोना के समय किसी भी मस्जिद से अन्न का एक दाना भी बंटा हो या ऑक्सीजन सिलिंडर दिया हो या किसी के लिए क्वारेंटाइन सेंटर बनाया हो तो बताओ।
बजरंग दल के कार्यकर्ताओं ने अपने घरों की परवाह छोड़कर मंदिरों को सैनिटाइज किया, भूखों को राशन दिया। सैनिटाइजर और PPE किट बांटे। बजरंग दल सालभर में लाखों यूनिट ब्लड इकट्‌ठा करते देता है। चौराहों, सार्वजनिक स्थानों पर लगी महापुरुषों की प्रतिमाओं को साफ कौन करता है? ‌उनका ध्यान कौन रखता है? यह काम बजरंग दल करता है। सेवा सुरक्षा संस्कार ही बजरंग दल का मोटो है।
राजस्थान में भगवान दत्तात्रेय का एक मंदिर है जिस पर जिहादियों ने कब्जा कर लिया। हमने उसे वापस लेने का संकल्प लियाा है। राजस्थान के मेवात में 100 से अधिक गांवों में अब एक भी हिंदू नहीं हैं। हमने पिछले तीन साल वहां यात्राएं निकालना शुरू किया है। मंदिरों पर हिंदुओं पर हमलों का विरोध किया। बजरंग दल ने अब तक करीब 86 लाख बहुओं को बचाया है।
सुरक्षा का काम किया 
1984 में स्थापना के साथ ही बजरंग दल ने सुरक्षा का काम किया है। राम जानकी यात्रा की सुरक्षा से सरकारों ने हाथ खड़े कर दिए और आतंकियों ने चुनौती दी तब बजरंग दल ने ही यह जिम्मेदारी उठाई। कश्मीर घाटी में आतंकियों ने कहा था कि जो यहां आएगा वो वापस नहीं जा पाएगा। तब बजरंग दल के कार्यकर्ता ही वहां गए।
बाद में सभी ने हनुमान चालीसा का पाठ किया।
कांग्रेस के घोषणापत्र के बाद शुरू हुई बजरंगबली के नाम पर राजनीति 
कर्नाटक चुनाव में बजरंग दल और बजरंग बली की एंट्री उस वक्त हुई, जब कांग्रेस ने पिछले हफ्ते घोषणापत्र जारी किया था। इसमें कहा, 'राज्य में सरकार में आते ही वह बजरंग दल, PFI समेत जाति और धर्म के आधार पर समुदायों के बीच नफरत फैलाने वाले सभी संगठनों के खिलाफ कठोर कार्रवाई करते हुए बैन लगाएगी।'
विश्व हिंदू परिषद बोला- बैन लगाने का ऐलान अपमानजनक है
VHP के महासचिव मिलिंद परांदे ने कहा, 'कांग्रेस ने कर्नाटक में बजरंग दल पर प्रतिबंध लगाने की बात कही है। इसके बाद राजस्थान, छत्तीसगढ़, हिमाचल प्रदेश और महाराष्ट्र सहित कई राज्यों में कांग्रेस और कुछ अन्य हिंदू-विरोधी नेताओं ने बजरंग दल पर प्रतिबंध लगाने की मांग की है। यह बहुत ही अपमानजनक है। इसीलिए हमने इस कार्यक्रम का आयोजन किया है, ताकि बजरंगबली कांग्रेस और अन्य संगठनों को सद्बुद्धि दें।'
कांग्रेस ने अपने चुनावी घोषणा पत्र में क्या कहा था
कांग्रेस ने 2 मई को कर्नाटक विधानसभा चुनाव के लिए अपना घोषणा पत्र जारी किया था। पार्टी ने अपने मेनिफेस्टो में कहा था, 'हमारा मानना है कि कानून और संविधान पवित्र है। कोई व्यक्ति या बजरंग दल, PFI और नफरत, शत्रुता फैलाने वाले दूसरे संगठन, चाहे वह बहुसंख्यकों के बीच के हों या अल्पसंख्यकों के बीच के हों, वे कानून और संविधान का उल्लंघन नहीं कर सकते। हम ऐसे संगठनों पर कानून के तहत प्रतिबंध लगाने समेत निर्णायक कार्रवाई करेंगे।'
भाजपा ने इसे जब हर रैली में मुद्दा बनाया तो कांग्रेस बैकफुट पर आ गई। वरिष्ठ नेता पी. चिदंबरम ने पिछले रविवार को कहा, 'पार्टी के घोषणा-पत्र में यह कतई नहीं कहा गया है कि राज्य में उनकी पार्टी की सरकार बनते ही बजरंग दल पर प्रतिबंध लगा दिया जाएगा। पार्टी ने नफरत फैलाने वाले सभी संगठनों के खिलाफ कानून के दायरे में निर्णायक कार्रवाई किए जाने का वादा जरूर किया है।'
PM मोदी बोले- ये वही कांग्रेस जिसने राम को ताले में बंद किया
इसके जवाब में PM मोदी ने विजय नगर की रैली में कहा था- ये वही कांग्रेस है जिसने पहले श्रीराम को ताले में बंद किया, अब बजरंगबली को बंद करने की बात कह रहे। PM ने यहां अयोध्या में राम लला मंदिर वाली घटना का जिक्र किया, उस वक्त कांग्रेस सरकार थी। पढ़ें पूरी खबर...
इससे जुड़ी अन्य खबरें भी पढ़िए...
बजरंग दल को बैन करने के वादे पर विवाद, अंबाला में कांग्रेस नेताओं की फोटो पर कालिख पोती
कर्नाटक में कांग्रेस की ओर से बजरंग दल पर बैन करने के वादे पर हरियाणा में भी विवाद छिड़ गया। अंबाला सिटी स्थित कांग्रेस भवन पर लगी कांग्रेस की महासचिव कुमारी सैलजा, कांग्रेस नेता और पार्षद मिथुन वर्मा और देवेंद्र वर्मा की फोटो पर कालिख पोत दी। साथ ही भवन की दीवार पर बजरंग दल और जय श्री राम के नारे लिखे। उधर, सूचना मिलने के बाद पुलिस भी मौके पर पहुंच गई है। पुलिस मामले की जांच कर रही है। पढ़ें पूरी खबर...
कर्नाटक में बैन करने की बात पर भड़के बजरंग दल के कार्यकर्ताओं, कांग्रेस दफ्तर में तोड़फोड़ की
कर्नाटक में कांग्रेस के घोषणा पत्र में बजरंग दल को बैन करने की बात पर बजरंग दल के कार्यकर्ता भड़क गए। मध्यप्रदेश के जबलपुर में 4 मई को बजरंग दल के कार्यकर्ताओं ने जिला कांग्रेस कार्यालय पर धावा बोल दिया। जबरन दफ्तर में घुसे प्रदर्शनकारियों ने जमकर तोड़फोड़ की। कार्यालय के बाहर लगा कांग्रेस की सीनियर लीडर सोनिया गांधी का पोस्टर भी फाड़ दिया। घटना के बाद कांग्रेस दफ्तर के बाहर पुलिस बल तैनात किया गया। पढ़ें पूरी खबर...